**Јавна набавка- Microsoft лиценце за школске рачунаре, отворени поступак, редни број ОП/Д/04/19**

**Питање бр 1:**

Поштовани,

На страни 6/27 конкурсне документације, у табели у којој се наводе додатни услови, под редним бројем 4. тражи се следеће: **Понуђач мора да има важеће сертификате ISO 9001 (систем управљања квалитетом / Quality Management System), и ISO 27001 (систем управљања безбедношћу информација / Information Security Management System).**

Као доказ испуњености овог додатног услова, тражи се следеће: **Потврда издата од стране Мicrosoft канцеларије или копија PSfP уговора.**

Сматрамо да се овде ради о техничкој омашци насталој током припреме конкурсне документације, јер је једини могући доказ за тражени услов достављање одговарајућих сертификата (у копији), с обзиром да корпорација Microsoft не издаје сертификате усаглашености са ISO стандардима, већ то чине овлашћене сертификационе куће, односно тела.

 У складу са наведеним, молимо вас да грешку исправите и измените конкурсну документацију.

**Одговор бр. 1:**

Поштовани,

Комисија за јавну набавку прихватила је достављене примедбе с Ваше стране везано за техничку омашку насталу током припреме предметне конкурсне документације, и у складу са наведеним извршене су одговарајуће измене у конкурсној документацији.

Измењена конурсна документација објављена је на Порталу јавних набавки и на сајту Министарства просвете, науке и технолошког развоја.

Срдачан поздрав,

 Комисија за јавне набавке

У Београду,

05.09.2019. године